|  |  |
| --- | --- |
| CILJNA SKUPINA | 9+ |
| NASLOV | Na drugo stran reke |
| TRAJANJE AKTIVNOSTI | 30 - 45 min |
| UČNI CILJI | Vzpodbuditi udeležence, da pomislijo o tem, kako bi bilo živeti s katero od oblik invalidnosti.  Omogočiti pogovor o socialni vključenosti. |
| MATERIALI | Tri velike blazine (ali nekaj podobnega, kar lahko uporabimo kot kamne za prečkanje) |
| PRIPRAVA | Aktivnost se izvaja v velikem prostoru, po možnosti zunaj |
| IZVEDBA | 1. Razložite skupini, da je cilj te vaje, da celotna skupina varno prečka navidezno reko, polno krokodilov. Uporabijo lahko samo 3 blazine.  2. ‘Reka’ naj bo precej široka, recimo širine celotne učilnice, blazine lahko uporabijo kot premične kamne za prečkanje, s katerimi bodo čez reko varno spravili vse člane. Lahko se dotaknejo blazin, ampak ne tal; če se to zgodi, izpadejo.  3. Dodelite nekaj udeležencem različne oblike invalidnosti, na primer nezmožnost uporabe ene roke ali ene noge, nekoga, ki ne vidi, nekoga, ki ne more govoriti. Lahko celo izberete nekoga za vlogo osebe, ki ima neko določeno bolezen, recimo da se lahko premika samo z določeno hitrostjo ali da mora med posameznimi koraki počivati.  4. Ko celotna skupina prečka reko (ali pa ne) in varno prispe na drugo stran, naj udeleženci zamenjajo vloge. Tisti, ki so imeli določene invalidnosti, se zdaj lahko normalno premikajo, drugi prevzamejo njihovo invalidnost in skupina poskuša ponovno prečkati reko, nazaj na prvo stran.  5. Ko so vsi varno prispeli nazaj na prvo stran (ali pa ne), povabite udeležence k skupinski diskusiji. |
| VLOGA UČITELJA | Učitelj fasilitira proces. |
| MOŽNI IZZIVI IN KAKO JIH NASLOVITI | Aktivnost je namenjena spoznavanju različnih oblik invalidnosti, lahko pa premislite o tem, kako jo lahko navežete na druge razloge za diskriminacijo in družbeno vklučenost. |
| VPRAŠANJA ZA DISKUSIJO | Možna vprašanja za diskusijo:   * Kako težko (ali lahko) vam je bilo kot skupini opraviti to nalogo? * Zakaj je bilo tako lahko ali tako težko? * Kako ste se počutili tisti, ki niste mogli uporabljati vašega celotnega telesa? * Pomislite na izzive, s katerimi se ljudje z invalidnostjo soočajo vsak dan? Kako mislite, da shajajo? * Kaj pa ljudje, ki imajo kakšno od kroničnih ali smrtnih bolezni, ali živijo z duševno boleznijo, ali pa njihove družine in prijatelji? S kakšnimi izzivi mislite, da se soočajo v vsakodnevnem življenju? * Kaj bi lahko spremenili v našem mišljenju in prepričanju o svetu okrog nas, ali morda spremenili kako načrtujemo določene vidike naše skupnosti (recimo ulice in zgradbe), da bi lahko nasloviti nekatere od teh izzivov? |

**Vir:**

The *People Power* Manual in Facilitator’s Guide, North Shore Multicultural Society, 2003.